
UNIVERZA NA PRIMORSKEM UNIVERSITÀ DEL LITORALE, Titov trg 4, 6000 Koper, 
ID za DDV: SI71633065, matična številka: 1810014000, davčna številka: 71633065,
ki jo zastopa rektorica prof. dr. Klavdija Kutnar

UNIVERZA NA PRIMORSKEM, ŠTUDENTSKI DOMOVI CASE DELLO STUDENTE (v nadaljevanju: UP ŠD),
Ankaranska 7, 6000 Koper, 
matična št.: 1810014008,
ki jih po spodaj citiranem pooblastilu zastopa direktor Viljem Tisnikar


in najemodajalec


___________________________________________________________________________
(ime, priimek in naslov stalnega prebivališča  najemodajalca)					
kontaktni  telefon:___________________;
EMŠO:________________________; Davčna številka:______________________,
v nadaljevanju: najemodajalec

in študent/ka

___________________________________________________________________________
(ime, priimek in naslov stalnega prebivališča študenta/ke)					
EMŠO:________________________; Davčna številka:___________________;
kontaktni  telefon:___________________;
v nadaljevanju: študent
									

sklenejo


P O G O D B O  O  N A S T A N I T V I  T E R 
O  P O S T O P K U  I N  P O G O J I H  I Z P L A Č I L A  S U B V E N C I J E 


1. člen
 
Pogodbene stranke predhodno ugotavljajo, da:
- najemodajalec izpolnjuje pogoje za oddajanje bivalnih prostorov v skladu s Pravilnikom o bivanju študentov (Ur. l. RS, št. 218/26, v nadaljevanju: Pravilnik) in Razpisom za izbor zasebnikov, za oddajo bivalnih zmogljivosti študentom v občinah  Koper, Izola, Piran, Ankaran, Nova Gorica, Vipava, Sežana, Ajdovščina za študijsko leto 2026/2027 (v nadaljevanju: razpis) objavljeno na spletni strani UP ŠD www.sd.upr.si, in se s to pogodbo zavezuje, da bo pogoje v tej pogodbi izpolnjeval ves čas bivanja študenta,
- študent izpolnjuje splošne pogoje za subvencionirano bivanje v študijskem letu 2026/2027 do 30. 9. 2027 določene v Pravilniku in je bil z odločbo uvrščen na prednostni seznam,
- si je študent prostore najemodajalca ogledal in ocenil, da izpolnjujejo pogoje iz 11. člena Pravilnika ter jih sprejema v stanju, v kakršnem se nahajajo ob podpisu te pogodbe in nanje nima nobenih pripomb.

2. člen

Najemodajalec odda študentu:

____________________________________________________________________________
(študentsko ležišče, sobo, apartma, samostojno enoto ali souporabo na naslovu)
_________________________________________________________________________
(naslov najemniškega stanovanja)							

Najemodajalec in študent določita višino mesečne najemnine ter način plačila najemnine in plačila stroškov ogrevanja, vode, električne energije, odvoza smeti in drugih obratovalnih stroškov oz. stroškov nastalih zaradi najema ležišča ter druga določila povezana z nastanitvijo, z drugo - posebno pogodbo o najemu, ki jo skleneta v skladu z določili te pogodbe, in sicer na dan nastanitve študenta. 

Določila posebne najemne pogodbe ne smejo biti v nasprotju s to pogodbo, Pravilnikom, razpisom in drugimi predpisi, ki urejajo subvencionirano bivanje študentov

3. člen

UP ŠD bo najemodajalcu za nastanitev študenta nakazala državno subvencijo kot del najemnine za pretekli mesec v treh dneh po prejemu sredstev pristojnega ministrstva, na TRR najemodajalca odprt pri Banki ________________________________________________________________________ poslovna enota ___________________________________ št TRR _________________________________________. Višina subvencije znaša v študijskem letu 2026/2027 103,36 EUR mesečno oziroma drug znesek, če ga določi pristojno ministrstvo.

Najemodajalec se s podpisom te pogodbe zavezuje, da bo UP ŠD plačal materialne stroške študentske namestitve študentov pri zasebnikih skladno z veljavnim Cenikom stanarin in drugih storitev UP Študentski domovi v višini 2,93 EUR, DDV vključen, na mesec na študenta oziroma v drugem znesku, če se znesek materialnih stroškov spremeni s spremembo veljavnega cenika.

Najemodajalec in UP ŠD se strinjata, da se v prejšnjem odstavku navedeni strošek poravna UP ŠD tako, da se poračuna ob plačilu subvencije najemodajalcu. 

Najemodajalec in UP ŠD sta v primeru zamude s plačilom, upravičena do zakonitih zamudnih obresti, od dne zapadlosti obveznosti do dne plačila.

4. člen

Najemodajalec je dolžan izpolnjevati svoje davčne obveznosti v zvezi z dohodkom iz oddajanja premoženja v najem v skladu z veljavno davčno zakonodajo.

5. člen

Subvencioniranje lahko traja največ dvanajst mesecev oziroma največ do 30. 9. 2027, pod pogojem, da študent ves čas izpolnjuje pogoje za subvencionirano bivanje in da pogodba pred tem ne preneha.




6. člen

Najemodajalec se zavezuje oddajati stanovanje za ves čas najemnega razmerja v skladu z razpisom za zasebnike, ki oddajajo ležišča v najem študentom za študijsko leto 2026/2027. 

Najemna pogodba oziroma druga pravila bivanja, o katerih se dogovorita najemodajalec in študent, morajo biti sklenjena oziroma določena v pisni obliki.

UP ŠD ne odgovarja za škodo, ki jo študent povzroči v prostorih, ki so predmet te pogodbe. 

UP ŠD bo po potrebi svetoval v zadevah, ki jih najemodajalec in študent ne bosta mogla ali znala reševati.

7. člen

Najemodajalec soglaša, da študent za čas dejanskega bivanja na naslovu najema prijavi začasno prebivališče v skladu z veljavnimi predpisi.

Študent je dolžan takoj po prenehanju veljavnosti te pogodbe odjaviti prebivališče na naslovu stanovanja. V primeru, da študent te obveznosti ne izpolni, je dolžan najemodajalcu povrniti vse nastale stroške in škodo v tej zvezi.

8. člen

UP ŠD lahko kadarkoli odstopi od pogodbe, če:
1. študent izgubi status študenta ali izgubi pravico do subvencioniranega bivanja po sklepu UP ŠD,
2. študent ali najemodajalec kršita določila te pogodbe.

V primeru prve točke prejšnjega odstavka je dopusten takojšen odstop od pogodbe brez odpovednega roka. 

V primeru druge točke lahko UP ŠD pogodbo odpove po predhodnem pisnem opozorilu študentu oziroma najemodajalcu in pozivu za odpravo kršitve, če se v določenem roku kršitev ne odpravi. Opozorilo mora vsebovati opis kršitve, način njene odprave ter primeren rok za odpravo kršitve.

Če se kršitev v določenem roku ne odpravi, lahko UP ŠD pogodbo odpove z enomesečnim odpovednim rokom.

Odstop oziroma odpoved pogodbe morata biti podana v pisni obliki.

Odpovedni rok začne teči naslednji dan po vročitvi odpovedi študentu oziroma najemodajalcu. Odpoved se vroči osebno proti podpisu, s priporočeno poštno pošiljko oziroma na drug način, ki omogoča dokazilo o vročitvi.

9. člen

Pogodba o nastanitvi preneha s potekom roka za katerega je sklenjena.

Pogodbene stranke lahko pogodbo kadarkoli odpovejo z enomesečnim odpovednim rokom na podlagi pisne odpovedne izjave. 

Odpovedni rok začne teči naslednji dan po vročitvi odpovedi drugi pogodbeni stranki oziroma pogodbenim strankam.

Odpoved pogodbe ima za posledico prenehanje pravice do subvencioniranja bivanja pri tem najemodajalcu,  razen če študent v skladu z veljavnimi predpisi in pogoji subvencioniranega bivanja sklene novo pogodbo.

Najemodajalec in študent sta dolžna o izselitvi študenta takoj pisno obvestiti UP ŠD, v nasprotnem primeru sta mu odškodninsko odgovorna. Pisno obvestilo mora biti vročeno na sedežu UP ŠD, poslano po pošti ali na uradni elektronski naslov UP ŠD najkasneje do 5. (petega) dne v tekočem mesecu za izselitev s prvim dnem v naslednjem mesecu.
 
V primeru odpovedi pogodbe s strani študenta zaradi neprimernega ravnanja najemodajalca UP ŠD preveri upravičenost študenta do nadaljnjega sofinanciranja oziroma možnost namestitve pri drugem najemodajalcu, če je takšna namestitev mogoča. UP ŠD študentu ne jamči namestitve pri drugem najemodajalcu.

10. člen

UP in UP ŠD bodo osebne podatke študenta in najemodajalca obdelovali in hranili v skladu z Uredbo (EU) 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES (Splošna uredba o varstvu podatkov; GDPR), Zakonom o varstvu osebnih podatkov (ZVOP-2) ter drugimi veljavnimi predpisi s področja varstva osebnih podatkov v Republiki Sloveniji.

Osebni podatki se obdelujejo za namen sklenitve in izvajanja te pogodbe, uveljavljanja pravic in obveznosti pogodbenih strank ter izpolnjevanja zakonskih obveznosti UP ŠD, zlasti obveznosti poročanja pristojnemu ministrstvu. 

Informacije o upravljavcu osebnih podatkov, pooblaščeni osebi za varstvo podatkov, pravicah posameznikov ter druge informacije v zvezi z obdelavo in varstvom osebnih podatkov so dostopne na spletni strani Univerze na Primorskem na naslovu www.upr.si.

11. člen

Pogodbene stranke se dogovorijo, da bodo spore nastale iz te pogodbe reševale sporazumno, v nasprotnem primeru je pristojno stvarno pristojno sodišče v Kopru.

12. člen

S sklenitvijo te pogodbe študent uveljavi pravico  do subvencioniranega bivanja, priznano na podlagi odločbe o izpolnjevanju pogojev in uvrstitvi na prednostni seznam za študijsko leto 2026/2027.

Pogodba stopi v veljavo, ko jo podpišejo vse pogodbene stranke ter velja za študijsko leto 2026/2027. 

13. člen

Pogodba je sestavljena v treh izvodih, od katerih prejme vsaka pogodbena stranka po enega.




	Najemodajalec:

_____________________________
(podpis)


Koper, dne____________

	UNIVERZA NA PRIMORSKEM
UNIVERSITÀ DEL LITORALE
prof. dr. Klavdija Kutnar, rektorica UP
po pooblastilu št. 1143-24/2024 
z dne 29.3.2024
Viljem Tisnikar, direktor UP ŠD

_____________________________

	Študent:

______________________________
(podpis)


Koper, dne____________
	
Koper, dne____________

